Pärast võlausaldajate kõigi nõuete rahuldamist või tagamist ja raha hoiustamist jaotatakse allesjäänud vara osanike või aktsionäride vahel likvideerijate poolt koostatud vara jaotusplaani kohaselt vastavalt nende osade või aktsiate nimiväärtustele, kui põhikirjaga ei ole ette nähtud teisiti. Vara jaotamise osas on kehtestatud järgmised ajalised piirangud: vara võib välja jagada kuue kuu möödumisel osaühingu või aktsiaseltsi  lõpetamise äriregistrisse kandmisest ja likvideerimisteate avaldamisest ning kahe kuu möödumisel lõppbilansi ja vara jaotusplaani osanikele või aktsionäridele tutvumiseks esitamisest osanikele või aktsionäridele teatamisest, kui bilanssi ega vara jaotusplaani ei ole kohtus vaidlustatud või on hagi läbi vaatamata või rahuldamata jäetud või asjas menetlus lõpetatud.